Ján Kos

Ján Kos (nesprávny zápis priezviska: Tros; ) bol skriptor, ktorý žil v prvej polovici 15. storočia.

Život 
Pochádzal zo Spišského Podhradia. Študoval na Jagelovskej univerzite v Krakove. Počas štúdia v Krakove okolo roku 1432 odpísal Sermones Henrici de Westphalia a zavŕšil to odpisom diela Speculum clarum, ako aj Dialógov od pápeža Gregora Veľkého. Latinské slovo Suburbium pravdepodobne označovalo Spišské Podhradie, keďže po skončení štúdií sa Ján Kos s rukopismi vrátil na Spiš. Jeho rukopisy sa zachovali v kódexe pôvodnej levočskej farskej knižnice, odkiaľ bol koncom 18. storočia prenesený do knižnice Batthyaneum v Alba Iulii v Rumunsku,kde má signatúru, R. I. 33.

Poznámky

Referencie

Odporúčaná literatúra 
 
 , č. 33 b – c
 
 
 , č. 294

Pozri aj 
 Bibliotheca Leutschoviensis

Narodenia v 15. storočí
Osoby s neistým dátumom narodenia
Úmrtia v 15. storočí
Osoby s neistým dátumom úmrtia
Skriptori
Absolventi Uniwersytet Jagielloński